《饯赵文思崇鐖归上饶》
宋代·赵汝腾

英英吾宗，神骏之姿。笔有天巧，自铸伟词。抱负不凡，植立甚奇。

自初筮仕，即不诡随。笑世滔滔，相与磷缁。过予告别，凛然自期。

耻逐京尘，愿易丛祠。莱衣奉亲，乐道忘饥。予惟上饶，渊源未衰。

玉山文献，考亭所推。章涧二泉，名论清规。迩来后生，古为似之。

仁亲友兄，径坂是师。子归取友，伯埙仲篪。咫尺柯山，考德订疑。

他日成就，麟祥凤仪。

作者简介：赵汝腾（？－1261年），字茂实，号庸斋。居福州（今属福建）。生年不详，卒于宋理宗景定二年。宝庆二年，（公元一二二六年）第进士。历迁籍田令。如试职馆，授秘书省正字。累官礼部尚书，兼给事中。入奏前后奸谀兴利之臣，很是切直。后官终翰林学士承旨。汝腾着有庸斋集六卷，《四库总目》传于世。宋太宗八世孙，宝庆二年（1226年）进士。历官差主管礼、兵部架阁，迁籍田令。累官权工部尚书兼权中书舍人。不久被罢免。又用为礼部尚书兼给事中。拜翰林学士。晚年号紫霞翁，景定二年（1261年）卒。谥忠靖。着有《庸斋集》六卷。